《五月五日剑关阻雨》
清代·李化楠

剑门关下一夜雨，飞泉倒卷长松舞。溪涨涂泥不可行，恰当此处逢端午。

男儿堕地走年年，回首庭前榴树边。题诗纵酒酣歌笑，看花躤柳共留连。

而今寂寞山中路，山树凄迷半烟雾。小市菖蒲无可寻，斗草儿童入山去。

作者简介：李化楠，字让斋，罗江人。乾隆壬戍进士，官保安同知。有《万善堂诗》。